બાતમીના આધારે એલસીબીએ ડીસાના ધૂળિયા કોટ વિસ્તારમાં વીરકૃપા સોસાયટીમાંથી કારમાં ખાનગી ખાનું બનાવીને છૂપાવેલો દારૂ ઝડપી લીધો હતો. 49 હજારનો વિદેશી દારૂ સહિત રૂ.1,49,200ના મુદ્દામાલ સાથે બે શખ્સોને ઝડપી લેવાયા હતા. ડીસાના ધૂળિયાકોટ વિસ્તારના ઈન્દીરાનગરના વિરકૃપા સોસાયટી પાસે મારુતિ એસટીમ ગાડી GJ. 0. HD 3228મા ખાનગી ખાનું બનાવી તેમાં દારૂ છુપાવી અંગત બાતમી મળતા એલ.સી.બીએ માર્ગ કોર્ડન કરી લીધો હતો બાદમાં ગાડી આવતા તેને રોકી તલાસી લેતા ગાડીના ખાનગી ખાના માંથી વિદેશી દારૂની 252 બોટલો મળી આવી હતી. પોલીસે 49,200 ના વિદેશી દારુ તેમજ ગાડીની કિંમત મળી કુલ રૂપિયા 1,49,200 નો મુદ્દામાલ સાથે ગાડી ચાલક ખુશાલભાઈ ધરમાજી માળી રહે વીર કૃપા સોસાયટી ધૂળિયા કોટ વિસ્તાર તથા ભરતભાઈ મયાભાઈ રાવળ રહે વજાપુર તાલુકો ભાભર વાળા ને ઝડપી લઇ બંને વિરુદ્ધ પ્રોહીબીશન અન્વયે ગુનો નોંધી આગળની કાર્યવાહી હાથ ધરી હતી.